[{"text_idx": "#000000", "text": "Corff datblygu cymunedol wedi\u2019i wreiddio yn y gymuned ydym ni er mwyn hwyluso, cynllunio a threfnu digwyddiadau a gweithgareddau o fewn ac ar draws cymuned Penparcau. Mae ein gwaith ni wedi\u2019i seilio ar werthoedd ac egwyddorion datblygu cymunedol y manylir arnynt yn y Safonau Galwedigaethol Cenedlaethol ar gyfer Datblygu Cymunedol (SGCDC). Rydym yn ceisio rhoi amlygrwydd i\u2019r pentref, annog ymgysylltiad cymunedol, magu cydlyniant cymunedol, hybu cynhwysiant cymdeithasol a gwella cyfleusterau ac amwynderau Penparcau."}, {"text_idx": "#000001", "text": "Mae gennym ystod eang o ddigwyddiadau, yn rhai untro yn ogystal a\u0302 digwyddiadau wythnosol a misol rheolaidd. Fe gewch wybod rhagor drwy edrych ar ein calendr digwyddiadau, neu hefyd drwy ddarllen am ein grwpiau a\u2019n prosiectau. Os hoffech chi gymryd rhan, da chi, cysylltwch!"}, {"text_idx": "#000002", "text": "Archwiliwch y rhan hon o\u2019n gwefan i ddarllen rhagor amdanom ni \u2013 a hynny\u2019n cynnwys sut i wirfoddoli gyda ni a llogi ystafelloedd, gwybodaeth am ein ti\u0302m a rhagor."}, {"text_idx": "#000003", "text": "Byddwn ni\u2019n rhedeg amryw o brosiectau drwy gydol y flwyddyn, gan gynnwys Prosiect Archaeoleg Pendinas. Mae croeso cynnes i bawb."}, {"text_idx": "#000004", "text": "Mae ein Caffi ni ar agor yn ddyddiol, ar gyfer brecwast, cinio canol dydd neu gacenni a danteithion. Gallwn ni hefyd gynnig dewisiadau bwffe ar gyfer digwyddiad, ac arlwyo ichi os llogwch chi ystafell gyda ni! I gael gwybod rhagor, galwch ni ar 01970 611 099."}, {"text_idx": "#000005", "text": "Bydd ein swyddogaeth ni fel y partner dynodedig yng Ngheredigion yn cynnwys cydlynu a hwyluso gweithgareddau i feteraniaid a\u2019u dibynyddion, a darparu help mentora ac arwyddbostio at gymorth arbenigol lle bo angen, gan gydweithio\u2019n agos a\u0302\u2019r partneriaid yng Nghyfamod Cymunedol y Lluoedd Arfog yng Ngheredigion i ddarparu cyfleoedd cymorth a hyfforddiant i feteraniaid a\u2019u teuluoedd o fewn Ceredigion."}, {"text_idx": "#000006", "text": "Mae gennym swyddi a lleoedd i wirfoddolwyr ar gael drwy gydol y flwyddyn, ac rydym yn croesawu newydd-ddyfodiaid i\u2019r Fforwm a rhai sydd wedi\u2019n helpu ni o\u2019r blaen fel ei gilydd. Yn ystod misoedd yr haf byddwn ni\u2019n arbennig o brysur, ac yn falch bob tro o gael pa\u0302r ychwanegol o ddwylo. Rydym hefyd yn rhan o\u2019r cynllun Bancio Amser, felly bydd eich oriau o wirfoddoli\u2019n cael eu cofnodi."}, {"text_idx": "#000007", "text": "Ni yw llais y genhedlaeth iau ym Mhenparcau, rydym wedi\u2019n sefydlu i hwyluso gwelliannau o fewn y gymuned a chynorthwyo cyrff lleol."}, {"text_idx": "#000008", "text": "Byddwn ni\u2019n cwrdd ar nos Wener rhwng 6pm ac 8pm."}, {"text_idx": "#000009", "text": "Ein Newyddion a\u2019n Cyhoeddiadau Diweddaraf"}, {"text_idx": "#000010", "text": "Mae'n bleser gan Fforwm Cymunedol Penparcau gyhoeddi ein bod wedi ennill y wobr Annog Cymuned o seremoni wobrwyo ddigidol gyntaf Menter Aberystwyth ar gyfer Gwobrau Aber First. Gwobrau yw'r rhain sydd wedi'u cynllunio i ddathlu ein busnesau cymunedol a lleol. Ni hefyd..."}, {"text_idx": "#000011", "text": "Cwiltwyr Maldwyn ydy grwp o Ferched sydd yn gwario oriau o amser yn gwneud gwaith cwiltio o bob math. Maent yn cyfarfod yng Nghanolfan Cymunedol Carno, ac mae nifer o\u2019r aelodau yn dod o tu allan i\u2019r pentref. Maent yn codi arian i elusennau ac achosion da ac hyd at y..."}, {"text_idx": "#000012", "text": "Rydym yn falch iawn o gyhoeddi nifer o weithgareddau dros yr haf eleni, mwy o wybodaeth ar y postr isod!"}, {"text_idx": "#000013", "text": "Mae gennym ystod o ddigwyddiadau ymlaen yn yr Hwb, gan gynnwys digwyddiadau wythnosol a misol. Fe welwch ein calendr llawn drwy roi clec yn y fan hon."}, {"text_idx": "#000014", "text": "A oeddech yn gwybod ein bod ni hefyd yn cynnig llogi ystafelloedd ac arlwyo? Os oes gennych ddigwyddiad yn yr arfaeth, a chithau\u2019n chwilio am leoliad, pam na ddewch chi heibio i weld yr hyn y gallwn ni ei gynnig?"}]